皇馬留用老臣子 準備同華斯基斯續約
2024年04月22日 22:04
東網電視
更多新聞短片
皇馬留用華斯基斯。(Getty Images)
皇馬在國家打吡3比2擊敗巴塞隆拿,焦點集中在攻入絕殺球嘅祖迪比寧咸身上,但出力最多嘅其實係右閘盧卡斯華斯基斯,今場3個入球佢都有分參與,更射入第2球,據報皇馬已向佢開出續約報價,打算留用。
盧卡斯華斯基斯年屆32歲,皇馬青訓出身,在一隊效力長達9個球季,贏過4次歐聯、3次世冠盃同3次西甲,其合約今夏到期,皇馬對待30歲以上球員係逐年傾,盧卡斯華斯基斯都唔例外。
雖然唔及其他隊友咁光芒四射,但盧卡斯華斯基斯在陣就有穩定軍心作用,今場國家打吡後,祖迪比寧咸喺社交網用爆口留言大讚「Lucas Vazquez you Fxxxxxx Legend」,又有球迷將佢幅相換咗巴西名宿卡富個頭,叫佢做Cafucas。
對於去留,盧卡斯華斯基斯暫未有決定,亦未有球會對佢有興趣,雙方對於續約都持樂觀態度。